kardosdrur/scandi-wiki huggingface dataset:
Grizzlybjørn

Grizzlybjørn (Ursus arctos horribilis), også kaldet amerikansk grizzlybjørn og amerikansk brunbjørn kategoriseres som en nordamerikansk underart af brunbjørn (Ursus arctos). Grizzlybjørne kan i nordamerikansk sammenhæng kaldes indlandsbjørne, i modsætning til brunbjørn og kodiakbjørnen som er kystbjørne.

Beskrivelse 
Grizzlybjørnen er en stor og kompakt brun bjørn med grå hårspidser i det yderste hårlag  i pelsen, hvilket giver den en "grålighed", deraf navnet grizzly. Grizzlybjørnen er kendetegnet ved en stor pukkel på ryggen, siddende mellem skulderbladene. Dette er en muskelmasse, som bjørnen bruger til at give styrke til forlabberne, når den graver. Hovedet er stort og rundt og giver den et konkavt ansigtsudryk set i profil.

Grizzlybjørnen vejer normalt omkring 180-410 kg, men store hanner kan nå en vægt på nærmere 640 kg. Hannen bliver gerne ca. 1,8 gange større end hunnen. Pelsfarven varierer meget i forhold til dens geografiske spredning, fra nærmest blond til mørk brun og næsten sort. Farveforskellene kan være et resultat af bjørnenes levesteder, hvilket omfatter forskelle i både føde og klima. Bjørne, der lever i kystnære omgivelser er ofte mere brune, mens indlandsbjørnene ofte bliver mere grå.

Andre grizzlybjørne 
Det findes også en mindre kendt sort grizzly (Ursus arctos lasiotus), også kaldt amurgrizzly, i Asien. Tidligere fandtes også en mexikansk grizzlybjørn (Ursus arctos nelsoni), men denne antages at være uddød omkring 1982–1986. Det sidste kendte eksemplar af den mexikanske grizzly blev skudt i 1976 i Sonora.

Noter 

Bjørne
Nordamerikas fauna
Dyreværnsloven

Dyreværnsloven er en dansk lov.

Loven beskytter, som det anføres i § 1, dyrs levevilkår med foreskrifter om, at dyr skal behandles forsvarligt og beskyttes bedst muligt mod smerte, lidelse, angst, varigt men og væsentlig ulempe.

Enhver som holder dyr, kan opfylde disse betingelser ved at sørge for, at dyr behandles omsorgsfuldt, hvilket vil sige, at dyr skal huses, fodres, vandes og passes under hensyntagen til dyrs fysiologiske, adfærdsmæssige og sundhedsmæssige behov, der er i overensstemmelse med anerkendte praktiske og videnskabelige erfaringer.

Strafferammen 
Såfremt dyr bliver behandlet uforsvarligt, straffes der med bøde eller fængsel indtil 2 år. Ved udmålingen af straffen tages hensyn til, om der foreligger uforsvarlig eller grovere uforsvarlig behandling af dyr. Har forholdet haft karakter af mishandling, er straffen fængsel indtil 2 år, i gentagelsestilfælde indtil 3 år.

Eksterne henvisninger 
 Bekendtgørelse af dyreværnsloven, LBK nr 50 af 11/01/2017.

Referencer 

Danmarks love
Dyremishandling
Film & Lyd

Film & Lyd (FL) var et filmselskab blev stiftet af fotograferne Ebbe Nyvold og Simon Plum i 1972. Film & Lyd arbejdede i begyndelsen med fast billedfotografi og eksperimentalfilm. Der blev lavet fotografier til adskillige plakater for bands, teatergrupper og udstillinger. Filmselskabet havde til huse i kollektivet Heisesgade 28 i Svanemøllen, som bl.a. husede musikere som Anders Roland og Steen Rasmussen, som dannede bandet "Hvalsøspillemændene" hvortil Film & Lyd lavede coverfotos til LP-udgivelser. Da kollektivet i oktober 1973 flyttede til stort hus på Skovvej 7 i Gentofte, flyttede Film & Lyd med og kunne nu få bedre lokaler og udvide aktiviteterne, og flere trådte ind i selskabet. Lars Nilsson blev produktions leder og regnskabschef, Mikkel Bo fungerede som tonemester og filmklipper. Efter oliekrisen i 1973-74 producerede gruppen omkring Film & Lyd en dokumentarfilm om sol- og vindenergi som blev afsat til mange landes tvstationer og dannede grundlaget for ekspansion af Film & Lyd, som kunne erhverve komplet udstyrskæde, - 16mm Arriflexkamera, Nagralydoptager, lys, Steenbeckklippebord, produktionsbus osv. Film & Lyd lå ikke stille mens Simon Plum og Mikkel Bo uddannede sig på Den Danske Filmskole i 1976-79, men producerede film om svineavl "Den Industrialiserede Gris", økologi og en spillefilms-lang reportage fra Roskilde Festival 1977, "Kloden Rokker".

1980'erne og 1990'erne
I 1983 flyttede Film & Lyd til gode lokaler i Bredgade 63 a i København, hvor de snart kunne råde over 400 kvm. kontor og teknik-lokaler. Film & Lyd øgede sin omsætning år for år indtil en snit på omkring 15-18 mio. kr. årligt op gennem 1980'erne og 1990'erne. Et samarbejde med andre kortfilmselskaber i Penta Film førte til aftale med TV 2 om 50 timers dokumentar-tv i en vigtig periode, hvor de gamle filmselskaber skulle lære at arbejde med videoformatet og producere kvalitet til lavpris; aftalen førte til yderligere ekspansion indenfor mange genrer. Et utal af filminstruktører, producere og teknikere fik igennem årene deres virke og uddannelse i Film & Lyd. I 1997 flyttede selskabet  til større og lysere lokaler i det nedlagte mejeri "Enigheden" på Lygten i Kbh. NV, hvor også andre filmfolk og filmselskaber, var ved at etablere en minifilmby. Film & Lyd trivedes i det miljø og voksede meget hurtigt i en stor satsning indenfor både dokumentar og fiktion.

Nyt selskab
Ny kapital var nødvendig og Film & Lyd fandt i 1998 sammen med softwaremillionæren Mogens Glad, som var på udkig efter et større filmselskab til at udvikle sit eget Angel Film sammen med. Visionen var at danne en komplet kæde fra idé, over produktion til salg og distribution igennem Angel Film. Thomas Gammeltoft og Simon Plum fortsatte i deres stillinger som chefer for det nye produktionsselskab Angel Film & Lyd indenfor Angels nye koncern indtil 2001/02, hvor de begge udtrådte efter uenighed om valg af ledelse og ledelsesformer. Film & Lyd ophørte derefter de facto med at eksistere. Angel Film ejer i dag alle rettigheder til Film & Lyd's omfattende produktion.

Eksterne kilder/henvisninger 

 

Filmselskaber fra Danmark 
Etableret i 1972
Beckmann-termometer

Et Beckmann-termometer er et specialtermometer, som ikke kan måle absolutte temperaturer, men derimod er i stand til at måle meget små forskelle i temperatur. Det blev opfundet i 1888 af den tyske kemiker Ernst Otto Beckmann (1853-1923).
 
Beckmann-termometre er typisk blevet anvendt i kemiske laboratorier i forbindelse med kalorimetri og til målinger tæt på faseovergange. I dag er deres anvendelse stort set blevet afløst af elektroniske termometre.

Et Beckmann-termometer har normalt en længde på 40 - 60 cm. Temperaturskalaen omfatter typisk omkring 3-6 °C og er normalt opdelt i hundrededele af en grad. Med en lup er det muligt at estimere temperaturændringer på ned til 0.001 °C.

Glasrøret i et Beckmann-termometer har en meget lille indre diameter. Desuden er det udstyret med et ekstra kviksølvreservoir ved den øvre ende af røret, hvormed mængden af kviksølv i pæren kan øges eller formindskes, således at instrumentet kan kalibreres til at måle temperaturforskelle omkring en given temperatur. Denne temperatur kan groft aflæses på en lille skala ved det særlige reservoir.

Eksterne links 

 
 
 - From which much of this article was taken
 
 

Måleinstrumenter
Partei Mensch Umwelt Tierschutz

Partei Mensch Umwelt Tierschutz (kort form Tierschutzpartei, på dansk Dyrevelfærdspartiet) er et lille tysk politisk parti, der blev stiftet i 1993.

Ved valget til Europa-Parlamentsvalget i 2014 fik partiet 1,2 procent af de tyske stemmer. Dette gav en plads i Europa-Parlamentet.

Eksterne henvisninger 
 

Politiske partier i Tyskland
Etableret i 1993
Dyrevelfærd
Partier repræsenteret i Europa-Parlamentet
Høj beta fusionsreaktor

Høj beta fusionsreaktoren (også kendt som 4. generation prototype T4) er et projekt under udvikling af et team ledet af Charles Chase fra Lockheed Martins Skunk Works. Høj beta konfigurationen muliggør et kompakt fusionsreaktordesign og en hurtigere udviklingstidslinje (5 år i stedet for 30). Projektet blev præsenteret ved Googles Solve for X forum d. 7. februar 2013.

Design
Fusionsreaktorens størrelse er 2x2x4 meter.  Fusionsreaktoren har en cylindrisk form og har et vakuum indeni med stærke magnetiske felter, der laves med elektromagneter.  Ikke-ioniseret deuterium gas sendes ind i cylinderen og opvarmes med radiobølger, på den måde som en mikrobølgeovn opvarmer mad.  Når gastemperaturen når over 16 elektronvolt, ioniseres gassen til ioner og elektroner.  Denne plasma udøver et tryk på de omgivende magnetfelter. 
Dette plasmatryk holdes i hævd af de omgivende magnetfelters tryk i beta forholdet:

 

Planen er at opnå et højt beta-forhold og lave en kompakt 100 MW fusionsreaktor. Selskabet håber på at have en testreaktor i 2015, fungerende prototype i 2019, skalere den op til fuld produktionsmoden model i 2024 og være i stand til at levere den grundlast (eng. Base load power plant) verden har brug for globalt i 2045 (44 Tera-kWt).

Her er nogle andre fusionsreaktor karakteristikker:

 Det magnetiske felt stiger jo længere ud plasmaet kommer, hvilket skubber plasmaet tilbage ind.
 fusionsreaktoren har meget få åbne feltlinjer (kun få veje som plasmaet kan lække ud fra; anvender et cylinderformet vakuumkammer, ikke en Tokamak ring).
 meget god bue kurvebøjning af feltlinjerne.
 systemet har en beta omkring 1.
 dette system anvender deuterium.
 systemet varmer plasmaet ved at anvende radiobølger.

Fusionsreaktoren blev designet af Dr. Thomas McGuire som lavede sin PhD afhandling om fusorer ved MIT.  Chase sagde at “the fuel (two isotopes of hydrogen) has six orders [1.000.000] of magnitude higher energy density than oil. You can’t make a bomb from it, and it has no meltdown risk. It’s very different from nuclear fission reactors.”

Kilder/referencer

Se også
 Aneutronisk fusion
 Inertial electrostatic confinement
 Magnetic mirror
 Polywell
 Fusionsenergi

Fremspirende teknologi
Vedvarende energi
Plasmafysik
Fusionskraft
Superkritisk kuldioxid

Superkritisk kuldioxid eller superkritisk CO2 er et flydende stadie af kuldioxid, hvor der er ved eller over sin kritiske temperatur og kritiske tryk.

Kuldioxid optræder normalt som gas i luft ved standardbetingelser eller som fast stof kaldet tøris, når det er nedfrosset. Hvis temperatur og tryk begge øges så det er ved eller over det kritiske punkt for kuldioxid, kan det få egenskaber halvejs mellem gas og væske. Mere specifikt opfører det sig som en superkritisk væske over dets kritiske temperatur (304.25 K) og kritiske tryk (72.9 atm eller 7.39 MPa), og udvider så det fylder beholderen ligesom en gas, mens beholder densiteten som en væske.

Superkritisk CO2 er blevet vigtigt både som et kommercielt og industrielt solvent som følge af dets kemiske egenskaber til ekstraktion samt dets lave toksicitet. Den relativt lave temperatur som processen forløber ved og stabiliteten af CO2 tillader også at de fleste forbindelser kan blive ekstraheret uden for megen skade eller denaturering. Yderligere varierer opløseligheden af mange forbindelser i CO2 med trykket, hvilket tillader selektive ekstraktioner.

Kemi
Fysisk kemi
Kulstofforbindelser
Oxider
Hamad bin Khalifa al-Thani

Sheikh Hamad bin Khalifa Al Thani (, født 1952) er et medlem af den regerende Al Thani-familie i Qatar. Han var Emir i Qatar fra 1995 til 2013.

Hamad kom til magten ved et statskup i 1995, hvor han fordrev sin fader Khalifa bin Hamad Al Thani fra den siddende magt. Under de 18 år, hvor han var Emir, nåede Qatars årlige produktion af naturgas 77 millioner ton, hvilket gjorde Qatar til det land i verden med højet BNP pr. indbygger. 

al-Thani har doneret 150 mio. kr. til opførslen af den første stormoské i Danmark på Rovsingsgade på Nørrebro kaldet Hamad Bin Khalifa Civilisation Center efter al-Thani.

Hamad abdicerede den 25. juni 2013 og blev efterfulgt af sin fjerde søn Tamim.

Referencer

Eksterne links 

 Genealogy of The Al-Thani Dynasty, Page 7 – Website RoyalArk.net
 Artikel i Denver Post, His Highness Sheikh Hamad Bin Khalifa Al-Thani and his rise to power

Emirer af Qatar
Statsoverhoveder der kom til magten ved kup
Monarker der har abdiceret
Qatars premierministre
Personer fra Doha
Dansk Racehunde Union

Dansk Racehunde Union (forkortet DRU) er den næststørste hundeorganisation i Danmark, og blev stiftet den 4. maj 1937.

DRU`s stambøger er anerkendt over det meste af Europa, hvilket gør at man kan udstille i stort set alle lande.

Formål 
At samle hundeejere, og udbrede viden om og interesse for sunde og racetypiske hunde.

Afdelinger 
DRU har en Jyllandsafdeling

Grupper 
Gruppe 1: Hyrde- og Kvæghunde
Gruppe 2: Pinschere, Schnauzere, Molossere og Sennenhunde
Gruppe 3: Terriere
Gruppe 4: Gravhunde
Gruppe 5: Spidshunde
Gruppe 6: Drivende Jagthunde og Schweisshunde
Gruppe 7: Stående Jagthunde
Gruppe 8: Apporterende Jagthunde
Gruppe 9: Selskabshunde
Gruppe 10: Mynder

Ekstern henvisning 
Den officielle hjemmeside for Dansk Racehunde Union

References

Hundeforeninger
Etableret i 1937
Kennelklubber
Watermark (Enya-album)

Watermark (engelsk: vandmærke) er det andet studiealbum fra den irske musiker Enya, og det blev udgivet d. 19. september 1988. Albummet indeholder hendes første større hit "Orinoco Flow", og Watermark blev dermed Enyas egentlige gennembrud. Det bliver betragtet som et skelsættende New Age-album, selvom Enya selv ikke betragter sit arbejde som tilhørende genren.

Der blev udgivet to udgaver af albummet. I 1989 blev en udvidet udgave af Watermark genudgivet, som inkluderede "Storms in Africa (Part II)" (sunget på engelsk), som tidligere blev udgivet som single. På visse senere versioner af albummet er dette nummer fjernet igen.

Spor

Relaterede singler 
 "Orinoco Flow" blev udgivet i oktober 1988 med "Smaointe..." og "Out of the Blue" som B-sider. Den blev genudgivet i 1988 i en speciel remixet version med "Hope Has a Place" og "Pax Deorum" som B-sider.
 "Evening Falls..." blev udgivet i december 1988 med "Oíche Chiún" og "Morning Glory" som medfølgende numre. ("Chiún" blev fejlagtigt stavet "Chiúin".)
 "Storms in Africa (Part II)" blev udgivet i maj 1989, med "Aldebaran", "The Celts" og "Storms in Africa" som medfølgende numre. Det er et remix i et hurtigere tempo en den originale albumversion af "Storms in Africa" med tekst på engelsk i stedet for irsk som oprindeligt havde.
 "Exile" blev udgivet i 1991, efter sangen blev brugt i filmen L.A. Story. "On Your Shore", "Watermark" og "River" blev også inkluderet på 12"/CD singlen.

Medvirkende 
 Enya – keyboards, vokal
 Neil Buckley – klarinet
 Chris Hughes – percussion , trommer
 Davy Spillane – fløjte, Uillean pipes

Produktion 
 Producers: Enya, Nicky Ryan
 Co-produceret af Enya og Ross Cullum
 Executive Producer: Rob Dickins
 Engineer: Ross Cullum
 Mix: Jim Barton, Ross Cullum
 Arrangør: Enya, Nicky Ryan
 Cover foto: David Hiscook
 Yderligere fotos: Russel Yamy
 Design: Laurence Dunmore

Hitlister

Hitlister ved årets udgang

Referencer 

Enya-album
Album fra 1988
Album fra 1989
Odense Tennis Center

Odense Tennis Center er et kommende tenniscenter med to tennishaller placeret ved siden af Marienlystcentret i den nordvestlige del af Odense. Tennisbanerne bruges primært af Tennis Club Odense (TCO) og Fyns Tennis Union (FTU), men også andre odenseanske og fynske tennisklubber råder over banerne.

Når projektet er bygget færdigt i november 2014, vil centeret bestå af seks indendørs tennisbaner og vil således være vestdanmarks største tennishal. Byggeprojektet blev vedtaget af byrådet i Odense i januar 2010 efter en 20 år lang kampagne fra Tennis Club Odense om at få bygget en tennishal i Danmarks tredjestørste by. Selve projektet blev startet i januar 2014 og kostede 37,5 millioner kroner.

De to haller har tre tennisbaner hver. Hallerne kan dermed fungere uafhængige af hinanden, og dermed kan der også foregå forskellige arrangementer i de to respektive haller.

Med baggrund i et ønske fra Marienlystcentret og Tennis Club Odense blev der etableret to nye haller i stedet for at samle alle seks baner i én hal. Hallerne kan udover tennis også anvendes til udstillingsformål, messer og lignende arrangementer. I tillæg til hallerne etableres der nye omklædningsrum, fælles reception, kiosk og servicefunktioner.

To af de seks baner i Odense Tennis Center erstatter Tennis Club Odenses to indendørsbaner, der indtil 2004 lå i de gamle boblehaller i Ådalen tæt på Odense Boldklub og Tennis Club Odenses 13 udendørsbaner. Siden 2004 har tennisspillere i Odense rejst til Nyborg, Svendborg, Ringe og Kolding for at spille tennis om vinteren.

Se også 
 Tennis Club Odense
 Fyns Tennis Union
 Dansk Tennis Forbund
 Boldklubben Marienlyst

Tennisbaner
Tennis Center
Løwchen

Løwchen eller Löwchen (tysk: Löwchen "lille løve", fransk: Petit chien lion, "lille løve hund")
er en gammel hunderace, som var selskabshund for adelen og hoffet før den 
franske revolution. Den stammer fra Middelhavslandene og især Frankrig. Løveklipningen har bidraget til racens navn, som på fransk er Petit chien lion. Det er imidlertid det tyske racenavn Löwchen, som er mest kendt og brugt i store dele af verden. Efter 2. verdenskrig var det belgiske og tyske hunde, som lagde grunden til den moderne, planmæssige avl. Den franske raceklub blev stiftet i 1947.

Historie

Referencer

Eksterne henvisninger 

 Klubben for Små Selskabshunde 

Hunderacer fra Frankrig
Selskabshunde
Isterødvejen

Isterødvejen  er en 2 sporet og 2+1 sporet  motortrafikvej mellem Isterød ved Hørsholm og Tulstrup ved Hillerød.

Det var den første motortrafikvej i Danmark, og åbnede i midten af 60'erne 

Vejen starter i Sjælsmarkvej ved Hørsholm Golfklub og forsætter derefter mod nord. Vejen passer Kirkeltevej i en rundkørsel med adgang til landsbyen Kirkelte. Derfra går motortrafikvejen i udkanten af  Store Dyrhave og passerer Overdrevsvejen (Ring 2)  med frakørsel til Hillerød. Vejen forsætter under lokalbanen mellem Hillerød og Helsingør, og igennem skoven Stenholtvang og passerer derefter Fredensborgvej med frakørsel til Hillerød C, og derefter frakørsel mod Kagerup. 

Vejen forsætter derefter videre nord om Hillerød, hvor den passerer Gadevangsvej med frakørsel til Hillerød V, og derefter Hillerødmotorvejen forlængelsen i en tilslutningsanlæg med frakørsel til  København, Roskilde og  Helsinge. Motortrafikvejen forsætter videre vest mod Frederiksværk og ender ved Præstevej, hvor der er frakørsel mod Tulstrup.

Noter 

Transport i Hillerød
Motortrafikveje i Danmark
Malteser

Malteser er en hunderace og den ældste af alle vestlige miniaturehunde. Den stammer fra Malta, hvor man har fundet den afbildet allerede i 900-tallet f.Kr. I de seneste århundreder, har malteseren været en populær selskabshund i de elegantere kredse.

Referencer

Eksterne henvisninger 

 Klubben for Små Selskabshunde 
 Malterser hunde på dyreportal.dk

Hunderacer fra Italien
Selskabshunde
Samsø Museum

Samsø Museum, tidligere Økomuseum Samsø, er et kulturhistorisk museum på Samsø, der ligger i Tranebjerg. Museet beskæftiger sig med sammenhængen mellem øens landskab, kultur og mennesker. Museet har skiftende særudstillinger og arrangerer aktiviteter for hele familien især i sommerhalvåret. Museet råder over en række besøgssteder - blandt andet Husmandsstedet Fredensdal, landsbysmedjen i Langemark og biblioteket i Nordby. Samsø Museum har siden 2015 været en del Moesgaard Museum i Aarhus.

Museet hed fra sin grundlæggelse i 1917 Samsø Museum, men fik skiftede i 1995 navn til Økomuseum Samsø, indtil det i forbindelse med fusionen med Moesgaard skiftede tilbage til sit oprindelige navn.

Referencer

Eksterne henvisninger 
 

Museer i Region Midtjylland
Museum
Clark Fork River

Clark Fork (oprindelig døbt af Lewis og Clark ekspeditionen:Clark's Fork of the Missoula) er en omkring 500 km lang flod der løber i staterne Montana og Idaho i USA. Den har sit udspring i nærheden af byen Butte i Silver Bow County i Rocky Mountains, og løber ned til den opstemmede Lake Pend Oreille, hvorfra den fortsætter til Columbia River via Pend Oreille River.

Eksterne kilder/henvisninger 

Clark Fork Info

Vandløb i Idaho
Vandløb i Montana
Rikke Karlsson

Rikke Karlsson er en dansk politiker der ved Europa-Parlamentsvalget 2014 blev valgt til Europa-Parlamentet for Dansk Folkeparti. Rikke Karlsson var regionsrådsmedlem i Region Nordjylland og kommunalbetyrelsesmedlem i Rebild Kommune, men fratrådte disse poster da hun tiltrådte som Europaparlamentsmedlem.
Hun fik 9.205 stemmer ved valget 25. maj 2014.

13. oktober 2015 forlod hun Dansk Folkeparti og blev løsgænger efter længere tids forsøg på at få indsigt i regnskaberne for det europæiske parti MELD og dets tænketank FELD. Både europarti og -tænketank er, som andre europartier og -tænketanke, i høj grad EU-finansieret og dermed underlagt visse krav til åbenhed om regnskabet.

Rikke Karlsson er niece til Søren Espersen, der var centralt placeret i Dansk Folkeparti.
Hun blev uddannet som socialpædagog i 1992,
og har været skoleleder på Englyskolen.

Henvisninger 

Politikere fra Dansk Folkeparti
Medlemmer af Europa-Parlamentet fra Danmark 2014-2019
Kommunalbestyrelsesmedlemmer fra Dansk Folkeparti
Regionsrådsmedlemmer fra Dansk Folkeparti
Leif Skov (fodboldspiller)

Leif Skov (født 16. januar 1940) er en dansk tidligere fodboldspiller, som spillede for Frederikshavn fI, B 1901 og AaB. Han var anfører for det AaB-hold, der vandt Landspokalturneringen i 1966. Efter finalen blev han kåret som finalens pokalfighter. Leif Skov arbejdede som flymekaniker på Aalborg Flyvestation under hans ophold i AaB.

Referencer 

Fodboldspillere fra Danmark
Fodboldspillere fra Frederikshavn fI
Fodboldspillere fra B.1901
Fodboldspillere fra AaB
Tiago Mendes

Tiago Mendes (født 2. maj 1981 i Viana do Castelo), oftest blot kaldt Tiago, er en portugisisk tidligere fodboldspiller. Han spillede gennem karrieren for Braga, Benfica, Chelsea, Olympique Lyon, Juventus og Atlético Madrid.

Tiago spillede desuden 66 kampe og scorede tre mål for det portugisiske landshold.

Referencer

Eksterne henvisninger 

Fodboldspillere fra S.L. Benfica
Fodboldspillere fra Chelsea F.C.
Fodboldspillere fra Olympique Lyon
Fodboldspillere fra Juventus F.C.
Fodboldspillere fra Portugal
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra Atlético Madrid
Gabriel Panayotides

Gabriel Panayotides er tidligere indehaver og formand for tørlastrederiet Excel Maritime Carriers, Ltd.. Selskabet var i en periode storaktionær i det danske børsnoterede rederi TORM, hvor Panayotides havde en plads i bestyrelsen. 

Excel Maritime led en række økonomiske tab og måtte i 2013 søge om beskyttelse for sine kreditorer efter den amerikanske konkurslovs chapter 11, i hvilken forbindelse rederiet afviklede sin ejerandel i TORM. 

Erhvervsfolk fra Grækenland
Setra S 228 DT

Setra S 228 DT (type 139) var en dobbeltdækkerturistbus bygget af Setra mellem marts 1982 og juni 1996.

Modellen var Setras første dobbeltdækkerbus.

Højden på den øverste etage var 1,68 m, og i den nederste etage 1,80 m.

Efterfølgeren hedder S 328 DT.

Motorer 
Motoren var en V8-dieselmotor med et slagvolume på 14.618 cm³, leveret af Mercedes-Benz.

Kilder

Eksterne henvisninger 

S 228 DT
Baghjulstrukne biler
Biler med hækmotor
Biler introduceret i 1982
Biler fra 1980'erne
Biler fra 1990'erne